text: Politikere vil have chip under huden på demente ældre
  08 december 2017 kl. 13.36
  Udvalg i Esbjerg Kommune foreslår ministre, at demente ældre skal have overvågningschip opereret ind under huden.
  Demente ældre borgere i Esbjerg skal have en overvågningschip opereret ind under huden. Og det er bare med at få det vedtaget, så ulykker kan undgås i fremtiden.
  Sådan skriver Sundhed- og Omsorgsudvalget i Esbjerg Kommune til ældreminister Thyra Frank (LA) og sundhedsminister Ellen Thrane Nørby (V).
  På den første søndag i december blev den 70-årige Svend Hauberg Johannesen fundet omkommet i Dyrehaven i Esbjerg. Han var dement og var aftenen før gået bort fra det psykiatriske hospital Spangsbjerg.
  Den slags sker mere end tusinde gange hvert år rundt om i Danmark.
   Henning Ravn (V), formand Sundhed- og Omsorgsudvalget, Esbjerg: "Det er forfærdeligt, og vi skylder at gøre noget, når vi nu har teknologien til at løse problemet."
  - Det er forfærdeligt, og vi skylder at gøre noget, når vi nu har teknologien til at løse problemet, siger udvalgsformand Henning Ravn (V).
  Chefen forplejehjem i Esbjerg Kommune, Jane Klemmensen, er mere forbeholden over for tanken om at operere en overvågningschips underhuden på demente borgere.
  - Det er et stort indgreb i den personlige frihed. Det kræver nogle etiske overvejelser, siger hun.
  